Vedlegg til § 19, nytt pkt. g 


Retningslinjer for idrettsprisen i Melhus

1. Idrettsprisen kan deles ut hvert år til en person, ei  gruppe eller et lag. Grunnlaget for utdelingen er at prisvinneren (prisvinnerne) har utmerket seg sportslig eller har gjort en spesiell innsats til fremme for idretten i Melhus komune. 

2. Det er åpen invitasjon på kandidater. Forslagene sendes skriftlig til Melhus Idrettsråd. 
Idrettslagene blir sterkt oppfordret om skriftlig å sende inn ei prioritert liste over aktuelle kandidater. 

3. Styret i Melhus Idrettsråd avgjør hvem som skal tildeles idrettsprisen. 

4. Idrettsprisen består av et diplom og 10.000 kroner. Diplomet lages av Melhus kommune og pengebeløpet er en gave fra Melhusbanken.

5. Melhus Idrettsråd står fritt til å bestemme om det skal deles ut idrettspris hvert år. Prisen kan deles mellom flere prisvinnere.

6. Melhus Idrettsråd er ansvarlig for utdelingen. Tid og sted kan variere.

7. Idrettsprisen skal være en hederspris. Det er derfor viktig at denne begivenheten blir publisert og gjennomført på en verdig måte. 

